సగ్గుబియ్యం పునుకులు ఎలా తయారు చేస్తాం?
సగ్గుబియ్యం పునుకులు కి కావలసిన పదార్ధాలు మరియు తయారు చేసే విధానం ఇక్కడ ఇవ్వబడింది.

కావలసిన పదార్థాలు:
1. పుల్ల పెరుగు - ఒక కప్పు
2. సగ్గుబియ్యం - ముప్పావు కప్పు
3. నీరు - అరకప్పు
4. కొత్తిమీర తరుగు - అరకప్పు
5. ఉప్పు - రుచికి సరిపడా
6. జీలకర్ర - ఒక టీ స్పూను
7. ఉల్లి తరుగు - అరకప్పు
8. బియ్యప్పిండి - ముప్పావు కప్పు
9. అల్లం తరుగు - ఒక టీ స్పూను
10. నూనె - వేగించడానికి
11. పచ్చిమిర్చి తరుగు - ఒక టేబుల్ స్పూను.

తయారుచేసే విధానం:
1. పెరుగులో కడిగిన సగ్గుబియ్యం వేసి బాగా కలిపి నీరుపోసి కనీసం 4 గంటలు నానబెట్టాలి
2. పెరుగు పుల్లగా లేకపోతే ఒక టీ స్పూను నిమ్మరసం వేసుకోవచ్చు
3. నానిన సగ్గుబియ్యంలో కొత్తిమీర, ఉప్పు, పచ్చిమిర్చి తరుగు, జీలకర్ర, ఉల్లి తరుగు, బియ్యప్పిండి, అల్లం తరుగు వేసి బాగా కలపాలి
4. మరీ గట్టిగా ఉంటే 2 స్పూన్ల నీరు కలపాలి
5. ఇప్పుడు బాగా కాగిన నూనెలో కొద్ది కొద్దిగా మిశ్రమాన్ని పునుకులుగా వేసి దోరగా వేగించి వేడివేడిగా తినాలి.